b'\n_START_ARTICLE_\nSekolah Menengah Kebangsaan Seri Bandi\n_START_SECTION_\nSejarah\n_START_PARAGRAPH_\nSekolah Menengah Kebangsaan Seri Bandi, Kemaman dibuka pada 2 Januari 2007. Sekolah ini terletak di Bandar Seri Bandi di dalam daerah Kemaman dan di Wilayah Ketengah. Sekolah SMK Seri Bandi turut terkenal dengan nama SESERI. Kebanyakan pelajar terdiri daripada anak peneroka FELCRA. Pelajar-pelajar yang bersekolah di SMK Seri Bandi datangnya dari SK Seri Bandi 1, SK Seri Bandi 2 dan SK Padang Kubu.\n_START_SECTION_\nKemudahan\n_START_PARAGRAPH_\nSekolah ini dibahagikan kepada 5 zon utama iaitu zon Alpha (pentadbiran), zon Delta (menengah atas), zon Beta (makmal), zon Gama (menengah rendah) dan zon sigma (kemahiran hidup)._NEWLINE_Zon Alpha terdiri daripada beberapa aras utama. Aras bawah menempatkan Bilik Pengurusan Kurikulum, Klinik, Pejabat dan Koperasi. Aras 1 menempatkan Bilik Guru manakala Aras 2 menempatkan Bilik APD, Perpustakaan dan Bilik Mesyuarat_NEWLINE_Zon Delta pula pada aras bawah menempatkan Stor Sukan, Dewan Terbuka, Bilik Persalinan dan Stor. Aras 1 pula menempatkan Bilik Pengawas, Kelas Pendidikan Khas, Galeri Sekolah dan Unit Bimbingan dan Kaunseling. Manakala Aras 2 menempatkan Kelas Tingkatan 4 Bilik Simpanan Fail Peribadi Pelajar dan Aras 3 pula menempatkan Kelas Tingkatan 5._NEWLINE_Zon Beta, pada tingkat aras bawah menempatkan stor, Makmal Kimia 1, Makmal Kimia 2. Aras 1 terdiri daripada Makmal Fizik 1, Makmal Fizik 2 dan Makmal Bahasa manakala Aras 2 terdiri daripada Stor, Makmal Biologi 1, Makmal Biologi 2, dan Makmal ICT. Aras 3 terdiri daripada Bilik PSV dan Bilik Muzik._NEWLINE_Zon Gama, di aras bawah terdiri daripada Bilik SPBT, Bilik Disiplin, Bilik Wuduk, dan Bilik Solat (Perempuan). Aras 1 menempatkan kelas Tingkatan 2 dan turut mengandungi kelas tingkatan 3. Aras 2 menempatkan kelas tingkatan 3 dan aras 3 menempatkan kelas tingkatan 1._NEWLINE_Zon Sigma terbahagi kepada dua, iaitu blok kemahiran hidup teknikal yang terdiri daripada aras bawah yang menempatkan Bengkel Elektronik dan Bengkel Engin manakala aras 1 mengandungi bengkel Lukisan Kejuruteraan. Blok kemahiran hidup ERT terdiri daripada aras bawah yang menempatkan stor dan bengkel Kerja Kayu manakala aras 1 mengandungi Bengkel ERT.\n_START_SECTION_\nFalsafah sekolah\n_START_PARAGRAPH_\nMemperkembangkan potensi pelajar secara menyeluruh dan bersepadu ke arah melahirkan insan yang bertaqwa serta seimbang dari segi intelek, rohani, emosi dan jasmani serta bertanggungjawab terhadap diri sendiri, agama, bangsa dan Negara.\n_START_SECTION_\nMisi sekolah\n_START_PARAGRAPH_\nMembangun potensi individu melalui pendidikan berkualiti\n_START_SECTION_\nVisi sekolah\n_START_PARAGRAPH_\nSekolah unggul penjana generasi terbilang\n_START_SECTION_\nMoto sekolah\n_START_PARAGRAPH_\nIlmu, Iman, Amal\n_START_SECTION_\nSlogan sekolah\n_START_PARAGRAPH_\nSerlahkan KECEMERLANGAN - SESERI di \xe2\x80\x98HATIKU\xe2\x80\x99\n_START_SECTION_\nMatlamat\n_START_PARAGRAPH_\nMenjadikan sebuah sekolah berwatak dan berkesan yang dapat melahir insan yang berketerampilan dan dapat menyumbang untuk kesejahteraan diri, keluarga, masyarakat, bangsa dan negara.\n_START_SECTION_\nLencana sekolah\n_START_PARAGRAPH_\nUkuran sebenar lencana ini_NEWLINE_Tinggi: 3 cm_NEWLINE_Lebar atas: 2.2 cm_NEWLINE_Ukur Lilit: 10 cm_NEWLINE_Hasil ciptaan Tuan Haji Nazri bin Ismail yang merupakan GPK Kokuriklum yang pertama di SMK Seri Bandi_NEWLINE_Simbol-simbol yang terdapat pada perisai mewakili:\n_START_SECTION_\nRepresentasi kelopak bunga\n_START_PARAGRAPH_\nSempena penghayatan lima prinsip Rukun Negara\n_START_SECTION_\nBulat\n_START_PARAGRAPH_\nUniti dalam semua aspek terutamanya pentadbiran dan kerjasama warga sekolah membentuk institusi yang cemerlang\n_START_SECTION_\nLambang burung\n_START_PARAGRAPH_\nSistem maklumat tanpa sempadan\n_START_SECTION_\nWarna merah magenta\n_START_PARAGRAPH_\nKeceriaan menimba ilmu\n_START_SECTION_\nWarna biru\n_START_PARAGRAPH_\nKeharmonian warga sekolah\n_START_SECTION_\nWarna putih\n_START_PARAGRAPH_\nPelajar yang dibentuk oleh warga pendidik untuk menjadi insan berguna.\n_START_SECTION_\nWarna kuning\n_START_PARAGRAPH_\nDarjat dan pemantapan ilmu berteraskan Falsafah Pendidikan Kebangsaan\n_START_SECTION_\nLogo buku dan pensel\n_START_PARAGRAPH_\nMotto sekolah iaitu Ilmu, Iman dan Amal\n_START_SECTION_\nBendera sekolah\n_START_PARAGRAPH_\nBendera SMK Seri Bandi Kemaman dihasilkan dengan memaparkan kombinasi 2 warna utama; merah magenta dan kuning. Kedua-dua warna tersebut melambangkan pembentukan sahsiah yang mantap menjulang sekolah kearah kecemerlangan; guru, staf sokongan, ibu bapa dan pelajar yang saling berganding bahu untuk menjayakan matlamat dan wawasan sekolah. Saiz bendera ini ialah 160 cm panjang dan 75 cm lebar manakala jejari bulatan lencana ialah 15 cm._NEWLINE_Bendera ini dicipta oleh Tuan Haji Nazri bin Ismail GPK Kokurikulum yang pertama pada tahun 2007. Bendera ini dikibarkan secara rasmi pada tahun tersebut. Bendera ini menggunakan gabungan dua warna iaitu merah magenta dan kuning sebagai latar belakang. Pada bahagian tengah bendera ini terletak lencana SMK Seri Bandi_NEWLINE_Warna-warna dan lencana yang terdapat pada bendera mewakili maksud-maksud tertentu._NEWLINE_Warna merah magenta: Keceriaan menimba ilmu_NEWLINE_Warna kuning: Darjat dan pemantapan ilmu berteraskan Falsafah Pendidikan Kebangsaan_NEWLINE_Lencana sekolah: Pusat Kecemerlangan kurikulum, sahsiah dan kokurikulum.\n_START_SECTION_\nLagu sekolah\n_START_PARAGRAPH_\nSeseri seharum nama_NEWLINE_Lambang perpaduan warganya_NEWLINE_Tangkas bersukan, ilmu ditimba_NEWLINE_Kami harapan ayah bonda_NEWLINE_Terima kasih guru semua_NEWLINE_Mendidik kami ke puncak jaya_NEWLINE_Ilmu, iman, amal dijaga_NEWLINE_Demi agama bangsa negara_NEWLINE_Kami berjanji bersumpah setia_NEWLINE_Terus usaha selagi terdaya_NEWLINE_Pada tuhan kami pohonkan_NEWLINE_Seseri terus maju jaya_NEWLINE_Pasa tuhan kami pohonkan_NEWLINE_Kegemilangan jadi nyata._NEWLINE_Lagu/lirik: En Mohd Nordin bin Mohd Noor'